Kornelio Tazito

Publio (edo Gaio) Kornelio Tazito (c. 54 - c. 120) Erromatar Inperioko idazle eta historialari bat izan zen, askotan bere hirugarren izenarekin aipatua: Tazito. Politika karrera zabal bat ere osatu zuen bere bizitzan zehar. Trajano enperadorearen agintean (98-117) idatzi zituen bere lan gehienak. Lan hauetatik Historiae eta Annales azpimarratu behar dira, non Erromako I. mendeko historiaren berri ematen den.

Bizitza 

Handikia izanik baina Italiako sendi batean sortua arazoak izan zitzakeen cursus honorum, hau da , karrera politikoan; hala ere, Julio Agrikolaren, Britaniako gobernadorearen, alabarekin ezkondu zen 78. urtean eta honek ate asko zabaldu zizkion. Vespasianoren agintean kuestore izendatu zuten eta edil eta plebearen tribunoa izan zen Titoren agintepean.

Harrez geroztik, datak zehatzagoak dira:
 88. urtean Vespasianopean pretore eta kuindezenbiro izango da.
 89 urtetik 93 urtera, Erromatik at izango dugu, beharbada probintziaren batean gobernadore. Urte hauetan Domizianoren botere despotikoaren eragina gailenduko da eta matxinada saiakera batzuk gertatu ziren.
 93. urtean Julio Agrikolaren heriotzaren ostean, Erromara itzuliko zaigu, Domizianoren errepresio garairik gogorrenetan.
 96. urtean Domiziano erailko dute.

Azken urte hauetan Domiziano ostenduta bizitzen saiatuko zen, ez zuen enperadorearen aurkako keinu handia bezain alferra egin nahi izan alde batetik, eta beste aldetik lausengaldiari ihes egiten zion. Erretiro honetan historia gaiak metatzeari lotu zitzaion, gero bere obretan erabiliko zuena.

 97. urtean adierazpen askatasuna berreskuratuta Dialogus de oratoribus edo Hizlarien elkarrizketa idatzi zuen. Obra honetan erretorikaren alfertasuna senatu eta foro kontrolatu batean aldarrikatuko du. Urte honetan bertan, kontsul sufekto izendatuko dute.
 98. urtean Julio Agrikolaren biografia kaleratuko du, aitatxiren goraipamen bat.
 99. urtean [[Germania (liburua)|Germania edo De Origine et situ Germanorum]] ("Germania" edo "Germaniarren Jatorria eta kokapena") argitaratuko du, germaniar herrien azalpen geografikoa, eta haien herritarren sinesmen, ohituren eta instituzioen ikerketa lana.
 105. urtean "Historiak" idatziko du.
 112 eta 114. urteen tartean Asian Prokonsula izango dugu eta Annales'' obraren  etena gertatzen da. Alabaina, Erromara itzuli eta gero jarraitu egingo du.
 120. urtearen inguruan zendu zen.

Erreferentziak

Kanpo estekak 

Antzinako Erromako politikariak
Latinezko historialariak
Plebearen tribunoak
I. mendeko idazleak
II. mendeko idazleak
I. mendeko historialariak
II. mendeko historialariak
II. mendeko biografiak
I. mendeko biografiak
Latinezko idazleak
Antzinako Erromako latinezko idazleak
Antzinako Erromako idazleak